钦定古今图书集成/明伦汇编/氏族典/第206卷 > 高士文
## 钦定古今图书集成/明伦汇编/氏族典/第206卷 > 高士文

按《名山藏勋封记》：“建平伯高士文，咸宁人。以开国云
南塞北功，升燕山护卫百户。从靖难，战大宁、广昌、白
沟，夹河东平，陷阵先登。以都督佥事征交阯，平其馀
寇。进追贼，中飞炮死。赠伯使子福嗣，与世券。卒，子远
嗣。卒，子震病不能嗣，弟进嗣。卒，无子，弟子霳嗣。卒，无
子，义子李继宗冒嗣，竟除。”